เปิดชื่อเศรษฐีซื้อผลธัญญะ กำไร150%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ลูกค้าบุคคล บลจ.วรรณ รวยหุ้นจองผลธัญญะ ฟันกำไรเกิน 100% ขาใหญ่กำไร ARIP
บริษัทหลักทรัพย์ เคจีไอ (ประเทศไทย) ในฐานะที่ปรึกษาทางการเงินและรับประกันการจำหน่ายหุ้นของบริษัท ผลธัญญะ (PHOL) รายงานผลการเสนอขายหุ้นให้กับนักลงทุนเป็นครั้งแรก (ไอพีโอ) จำนวน 40 ล้านหุ้น ในราคาหุ้นละ 3.60 บาท ว่า มีนักลงทุนสถาบันจำนวน 56 ราย ซื้อหุ้นจำนวน 9.8 ล้านหุ้น หรือ 24.50% ของหุ้นที่ขาย
ทั้งนี้ ส่วนใหญ่เป็นลูกค้าส่วนบุคคลของ บลจ.วรรณ เช่น นายสุรพันธ์ พัฒนพิฑูรย์ ซื้อจำนวน 4.4 แสนหุ้น นายวิศาล คุณวิศาล ซื้อ 2.27 แสนหุ้น นายพูลศักดิ์ ไวความดี ซื้อ 1.5 แสนหุ้น นายณัฐวุฒิ คอมันตร์ ซื้อ 1.1 แสนหุ้น และ น.ส.ปฐมา พรประภา ซื้อจำนวน 1.1 แสนหุ้น ส่วนบุคคลธรรมดาที่ซื้อ เช่น นายจตุภัทร ตั้งคารวคุณ ซื้อ 6 แสนหุ้น นายกนิษฐ์ชนม์ ลี้สกุล ซื้อจำนวน 3 แสนหุ้น
ทั้งนี้ บุคคลที่ซื้อหุ้น PHOL ได้รับกำไรอู้ฟู่ เพราะราคาหุ้นวันแรก 9 ธ.ค. ขึ้นไปสูงถึง 9 บาท เหนือกว่าราคาจอง 150% และปิดที่ 7.25 บาท สูงกว่าจอง 101% 
บล.ฟินันเซีย ไซรัส รายงานผลการขายหุ้นบริษัท เออาร์ไอพี (ARIP) จำนวน 138 ล้านหุ้น ราคา 0.90 บาท ให้กับนักลงทุนทั่วไปทั้งหมด เช่น นายวัชระ แก้วสว่าง ซื้อจำนวน 7 แสนหุ้น นายพรเทพ ลีนุตพงษ์ ซื้อ 4 แสนหุ้น และนายสุพันธุ์ มงคลสุธี ซื้อ 4 แสนหุ้น ซึ่งมีโอกาสได้กำไรเกิน100%